Diari Oficial de la Generalitat Valenciana


Sumari del DOGV 9655, del 04-08-2023 (2023/8453)

ACORD de 19 de juliol de 2023, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Rafaela Aznar Lluch.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9655

Data del DOGV
:   04-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8453


Data del document
:   19-07-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 19 de juliol de 2023, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Rafaela Aznar Lluch. [2023/8453]  
Núm. d'expedient: ABI 281/2022  
Causant: Rafaela Aznar Lluch  
DNI: \*\*\*\*686\*\*  
Lloc i data de la defunció: Benicolet (València), 6 de maig de 2009  
  
Últim domicili: Benicolet (València)  
  
Antecedents de fet  
La Conselleria d'Hisenda i Model Econòmic ha tingut coneixement mitjançant comunicació de l'Ajuntament de la Llosa de Ranes, amb data d'entrada de 22 de juny de 2022, de la defunció el 6 de maig de 2009, de Rafaela Aznar Lluch, amb DNI: \*\*\*\*686\*\*.  
En la documentació aportada consten el certificat de defunció de Rafaela Aznar Lluch, certificat de defunció de José Ramon Aznar Aparicio (pare de la causant), certificat cadastral telemàtic de béns de la persona causant així com notes simples del Registre de la Propietat, renúncia a l'herència dels hereus forçosos, i decret de l'Ajuntament de la Llosa de Ranes de determinació d'estat de ruïna legal i econòmica d'immoble.  
De les actuacions dutes a terme per aquesta direcció general, es constata que va estar empadronada als ajuntaments de la Llosa de Ranes i Benicolet, així com que no va atorgar testament. Com que consta la renúncia dels hereus forçosos i no es coneixen, en principi, més persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, fent ús de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Rafaela Aznar Lluch, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 19 de juliol de 2023.- El director general del Sector Públic i Patrimoni, p. s. (art. 7.4 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic), la secretària autonòmica de Model Econòmic i Finançament: María José Mira Veintinilla.